PMIndiaData/PMIndiaSum huggingface dataset:
সমবায়ের বিকাশ ও উন্নয়নে আন্তঃসরকারি পর্যায়ে ভারত-মরিশাস সহযোগিতা

ভারত ও মরিশাসের মধ্যে আন্তঃসরকারি পর্যায়ে সমবায় এবং সংশ্লিষ্ট ক্ষেত্রগুলিতে সহযোগিতা প্রসারের লক্ষ্যে একটি চুক্তি সম্পাদনের প্রস্তাবে অনুমোদন দিল কেন্দ্রীয় মন্ত্রীসভা। বৃহস্পতিবার এখানে প্রধানমন্ত্রী শ্রী নরেন্দ্র মোদির নেতৃত্বে অনুষ্ঠিত কেন্দ্রীয় মন্ত্রীসভার বৈঠকে আলোচনার পর সর্বসম্মতিক্রমে এই সিদ্ধান্ত গ্রহণ করা হয়। দু-দেশের মধ্যে এই চুক্তিটির মেয়াদ হবে প্রাথমিকভাবে ৫ বছর। মেয়াদ শেষে তা আরও ৫ বছরের জন্য বাড়ানোরও সংস্হান রয়েছে চুক্তির শর্তাবলীতে। চুক্তির লক্ষ্য ও উদ্দেশ্যগুলি সফল করে তুলতে দ্বি-পাক্ষিক সম্মতিতে ছকে ফেলা হবে একটি কর্মপরিকল্পনা। স্বল্প এবং মধ্য মেয়াদি কর্মসূচীর ভিত্তিতে সহযোগিতা সম্প্রসারণের কথা বলা হয়েছে চুক্তিটির আওতায়। প্রসঙ্গত উল্লেখ্য, মরিশাসের সমবায় উন্নয়ন তহবিল (
বিষয় অপুষ্টিও তার প্রতিরোধ : এক উচ্চ পর্যায়ের আলোচনা বৈঠকে মিলিত হলেন প্রধানমন্ত্রী

ভারতে অপুষ্টি হ্রাস ও প্রতিরোধ এবং সংশ্লিষ্ট অন্যান্য সমস্যার মোকাবিলায়গৃহীত পদক্ষেপ ও তার অগ্রগতির বিষয়গুলি খতিয়ে দেখতে শুক্রবার এক পর্যালোচনা বৈঠকেমিলিত হলেন প্রধানমন্ত্রী শ্রী নরেন্দ্র মোদী। উচ্চ পর্যায়ের এই বৈঠকে অন্যান্যদেরমধ্যে উপস্থিত ছিলেন প্রধানমন্ত্রীর দপ্তর, নীতি আয়োগ এবং অন্যান্য মন্ত্রকেরপদস্থ আধিকারিকরা। প্রধানমন্ত্রীর এই পর্যালোচনা বৈঠকে অপুষ্টি এবং অপুষ্টি সম্পর্কিত বিভিন্নবিষয় বিশেষভাবে খতিয়ে দেখা হয়। বিকাশশীল অন্যান্য দেশে পুষ্টি-বিধান সম্পর্কিত সফলউদ্যোগ ও পদক্ষেপের কথাও উঠে আসে এই বৈঠকে। অপুষ্টি, রক্তাল্পতা, কম ওজনের শিশুর জন্ম ইত্যাদির ঘটনা কমিয়ে আনতে যেসুনির্দিষ্ট লক্ষ্যমাত্রা স্থির করা হয়েছে, তা পূরণ করার জন্য জোরদার পদক্ষেপগ্রহণের ওপর বিশেষ গুরুত্ব আরোপ করেন প্রধানমন্ত্রী। তিনি বলেন, স্বাধীনতার ৭৫বর্ষপূর্তি অর্থাৎ ২০২২ সালের মধ্যে কাঙ্খিত এবং ইতিবাচক ফলাফলের দিকে লক্ষ্য রেখেআমাদের জোরকদমে কাজ করে যাওয়া উচিৎ। দেশের যে জেলাগুলিকে অপুষ্টির হার তুলনামূলকভাবে বেশি, সেখানে পুষ্টিরসমস্যা মোকাবিলায় কর্মসূচি রূপায়ণের বিষয়গুলিকে ভালোভাবে খতিয়ে দেখারও প্রস্তাবদেওয়া হয় এদিনের বৈঠকে। স্বচ্ছ ভারত অভিযান, মিশন ইন্দ্রধনুষ, বেটি বাঁচাও-বেটি পড়াও এবংপ্রধানমন্ত্রী মাতৃ বন্দনা যোজনার মতো কর্মসূচিগুলি যে পুষ্টিদান প্রকল্পগুলিরক্ষেত্রে বিশেষ প্রভাব ফেলেছে – একথার উল্লেখ করেন বরিষ্ঠ আধিকারিকরা। এই আলোচনারপরিপ্রেক্ষিতে কেন্দ্র ও রাজ্য স্তরের এই ধরণের বিভিন্ন কর্মসূচির মধ্যে সমন্বয় ওসামঞ্জস্য বিধানের পরামর্শ দেন প্রধানমন্ত্রী। তাঁর মতে, এর ফলে প্রত্যক্ষ বাপরোক্ষভাবে পুষ্টি-বিধান কর্মসূচিটিকে অনেকটাই এগিয়ে নিয়ে যাওয়া সম্ভব। শ্রী মোদী বলেন, কাঙ্খিত ফল পেতে হলে পুষ্টির গুরুত্ব সম্পর্কে সামাজিকসচেতনতার প্রসার ঘটানো একান্ত জরুরি। সচেতনতা প্রসারের কাজে অব্যবহারিকচ্যানেলগুলিকে ব্যবহার করার ওপরও বিশেষ গুরুত্ব দেন তিনি।
জম্মু ও কাশ্মীরের যুবকদের একটি দল আজ দেখা করলেন প্রধানমন্ত্রীর সঙ্গে

জম্মু ও কাশ্মীরের ২৪০ জনেরও বেশি তরুণ-তরুণীর একটি দল আজ এখানে দেখা করেন প্রধানমন্ত্রী শ্রী নরেন্দ্র মোদীর সঙ্গে। ‘ওয়াতন কো জানো’ উদ্যোগের একটি অংশ হিসেবে তারা বর্তমানে দিল্লি সফর করছেন। কেন্দ্রীয় স্বরাষ্ট্র মন্ত্রকের এই কর্মসূচিটি রূপায়িত হচ্ছে সংশ্লিষ্ট রাজ্য সরকারের সঙ্গে সহযোগিতাক্রমে। ১৫ থেকে ২৪ বছর বয়সী তরুণদের অধিকাংশই সন্ত্রাসবাদ অধ্যুষিত এলাকার। এছাড়াও, তাদের মধ্যে অনেকেই এসেছেন অনাথ আশ্রম এবং সমাজের দুর্বলতর শ্রেণীর পরিবারগুলি থেকে। প্রধানমন্ত্রীর ৭ নম্বর রেস কোর্স রোডের বাসভবন পঞ্চবটীর চত্বরে আজ তারা আলাপচারিতায় মিলিত হন প্রধানমন্ত্রীর সঙ্গে। তরুণদের বিভিন্ন প্রশ্নের জবাব দেন শ্রী মোদী। ভারতের উন্নয়ন সম্পর্কে তাঁর চিন্তাভাবনার কথাও তিনি ব্যক্ত করেন তাদের কাছে। সেইসঙ্গে, জম্মু ও কাশ্মীরের উন্নয়ন তথা অগ্রগতির বিষয়টিও তাঁর কন্ঠে ধ্বনিত হয় তরুণদের সঙ্গে আলাপচারিতায়। প্রধানমন্ত্রী বলেন, ঐ রাজ্যটির পর্যটনের প্রসার ও উন্নয়নের সম্ভাবনা বিশাল। এর মাধ্যমে রাজ্যবাসীর আর্থিক সমৃদ্ধি সুনিশ্চিত করা সম্ভব। সারা রাজ্যে ব্যবহারিক তথা ডিজিটাল যোগাযোগ ব্যবস্থা গড়ে তুলতে কেন্দ্রীয় সরকার বিশেষভাবে সচেষ্ট বলেও তিনি তরুণদের অবহিত করেন। আগামী ২০২২ সালের মধ্যে ভারতের সার্বিক উন্নয়ন সম্পর্কে তাঁর চিন্তাভাবনার কথাও প্রকাশ করেন তিনি। এর মধ্যে সকলের জন্য বাসস্থানের সুযোগ সম্প্রসারণের বিষয়টিও অন্যতম বলে তিনি উল্লেখ করেন। প্রধানমন্ত্রীর বিভিন্ন প্রশ্নের উত্তর দেন তরুণরা বেশ উৎসাহের সঙ্গেই। দিল্লির মতো আধুনিক পরিকাঠামো ব্যবস্থায় জম্মু ও কাশ্মীর রাজ্যটির উন্নয়ন ও উত্তরণ ঘটুক এই আশা তারা বারবার ব্যক্ত করেন প্রধানমন্ত্রীর কাছে। আলাপচারিতার পর পঞ্চবটীর উন্মুক্ত প্রাঙ্গণে তরুণদের চা পানে আপ্যায়িত করেন প্রধানমন্ত্রী। anuary, 2016
ফিলিপিন্স-এর রাষ্ট্রপতি মহামান্য মিঃ ফার্ডিন্যান্ড মার্কোস জুনিয়রের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

নয়াদিল্লি, ৫ আগস্ট ২০২২ ফিলিপিন্স-এর রাষ্ট্রপতি মহামান্য মিঃ ফার্ডিন্যান্ড মার্কোস জুনিয়রের সঙ্গে প্রধানমন্ত্রী শ্রী নরেন্দ্র মোদীর আজ টেলিফোনে কথা হয়েছে। ফিলিপিন্স-এর সপ্তদশ রাষ্ট্রপতি হিসেবে নির্বাচিত হওয়ায় প্রধানমন্ত্রী মিঃ মার্কোস জুনিয়রকে অভিনন্দন জানিয়েছেন। উভয় নেতা দুটি দেশের মধ্যে দ্বিপাক্ষিক সম্পর্কের ক্ষেত্র পর্যালোচনা করেন এবং সাম্প্রতিক বছরগুলিতে আর্থিক সহযোগিতামূলক সম্পর্কের দ্রুত প্রসাররিত হওয়ায় সন্তোষ প্রকাশ করেন। ভারতের ‘পুবে-র জন্য কাজ করো’ নীতি এবং ভারত-প্রশান্ত মহাসাগরীয় অঞ্চলে ভারতের দৃষ্টিভঙ্গির বিষয়ে ফিলিপিন্স-এর যে বড় ভূমিকা রয়েছে, সেকথা পুনরায় জোর দিয়ে বলেন প্রধানমন্ত্রী শ্রী নরেন্দ্র মোদী। দ্বিপাক্ষিক সম্পর্কের ক্ষেত্রগুলিকে আরও প্রসারিত করার ওপরও জোর দেন প্রধানমন্ত্রী। ফিলিপিন্স-এর উন্নয়নে যাবতীয় প্রকল্প এবং কর্মসূচির ক্ষেত্রে ভারত সবরকম সহায়তা দেবে বলেও প্রধানমন্ত্রী ফিলিপিন্স-এর রাষ্ট্রপতি মিঃ ফার্ডিন্যান্ড মার্কোস জুনিয়রকে আশ্বস্ত করেছেন।
প্রধানমন্ত্রী ও ইন্দোনেশিয়ার রাষ্ট্রপতি শ্রী জোকো উইডোডোর মধ্যে টেলিফোনে কথোপকথন

প্রধানমন্ত্রী শ্রী নরেন্দ্র মোদী সোমবার (পয়লা অক্টোবর) ইন্দোনেশিয়ার রাষ্ট্রপতি শ্রী জোকো উইডোডোর সঙ্গে টেলিফোনে যোগাযোগ করেন। ইন্দোনেশিয়ার সুলাওয়েসি অঞ্চলে সম্প্রতি ভূমিকম্প ও সুনামির ফলে বহু মানুষের জীবনহানির ঘটনায় প্রধানমন্ত্রী নিজে ও ভারতবাসীর পক্ষ থেকে গভীর শোক প্রকাশ করে রাষ্ট্রপতি উইডোডোকে সমবেদনা জানান। ইন্দোনেশিয়ায় এমন বড় মাপের প্রাকৃতিক দুর্যোগের ফলে বিশাল ক্ষয়ক্ষতির মোকাবিলায় ইন্দোনেশিয়াবাসী যে সাহস দেখিয়েছেন, প্রধানমন্ত্রী তার প্রশংসা করেন। ইন্দোনেশিয়ার আন্তর্জাতিক সাহায্য প্রার্থনার প্রতিক্রিয়ায় প্রধানমন্ত্রী জানান, ভারতের উপকূলবর্তী প্রতিবেশী ও বন্ধু দেশ ইন্দোনেশিয়াকে ভারত সবরকম সাহায্য দেবে। ইন্দোনেশিয়ার এই দুর্যোগে প্রাণহানির ঘটনায় শোক প্রকাশ ও ভারতের ত্রাণ সাহায্যের আশ্বাসের জন্য রাষ্ট্রপতি উইডোডো প্রধানমন্ত্রী মোদীকে ধন্যবাদ জানান। ভারতের ত্রাণ সাহায্য সংক্রান্ত বিস্তারিত বিষয়গুলি, ভারত ও ইন্দোনেশিয়ার কূটনৈতিক ও আধিকারিক পর্যায়ের বৈঠকে স্থির করার ব্যাপারে দুই নেতাই সম্মত হয়েছেন। /
কৃষ্ণ সাগরে নর্মদার জলকে স্বাগত জানিয়ে বললেন প্রধানমন্ত্রী, উদ্বোধন করলেন সৌনি যোজনার প্রথম পর্যায়ের

বোতাড়ে সৌনি (সৌরাষ্ট্র নর্মদা অবতরণ সেচ ব্যবস্থা) যোজনার প্রথম পর্যয়টিমঙ্গলবার জাতির উদ্দেশে উৎসর্গ করলেন প্রধানমন্ত্রী শ্রী নরেন্দ্র মোদী। একই সঙ্গে তিনি এদিন শিলান্যাস করেন সৌনি যোজনার দ্বিতীয় পর্যায়ের। এর আগে একটি বোতাম টিপে এবং ফুলের পাপড়ি ছড়িয়ে নর্মদার জলকে কৃষ্ণ সাগরেস্বাগত জানান প্রধানমন্ত্রী। এই উপলক্ষে এক জনসমাবেশে ভাষণদানকালে শ্রী মোদী জলকে প্রকৃতির এক পবিত্রদান বলে বর্ণনা করেন। তিনি বলেন, নর্মদা নদীর আশীর্বাদধন্য জল প্রবাহিত হচ্ছেসৌরাষ্ট্রে। এই ঘটনা বহু পরিশ্রমের ফল, যাতে উপকৃত হবেন কৃষিজীবী সাধারণ মানুষ। নর্মদা সহ নদীর জল সংরক্ষণ প্রচেষ্টায় মধ্যপ্রদেশের মুখ্যমন্ত্রী শ্রীশিবরাজ সিং চৌহানের ভূমিকারও ভুয়সী প্রশংসা করেন তিনি। জল সিঞ্চনের মতো সেচ ব্যবস্থার ব্যাপক প্রসারের আহ্বান জানিয়েপ্রধানমন্ত্রী বলেন, কৃষি ক্ষেত্রে আয় ও উপার্জনকে দ্বিগুণ করে তোলার লক্ষ্যেসচেষ্ট রয়েছে কেন্দ্রীয় সরকার।
রেলক্ষেত্রে ভারত-রুশ মউ অনুমোদিত

ভারতের রেল মন্ত্রকের অধীন আরডিএসও এবং রাশিয়ার রেলওয়ে রিসার্চ ইনস্টিটিউট ও সে দেশের রিসার্চ অ্যান্ড ডিজাইন ইনস্টিটিউট ফর ইনফরমেশন টেকনলজি,সিগন্যালিং অ্যান্ড টেলিকমিউনিকেশন অন রেলওয়ে ট্রান্সপোর্ট-এর মধ্যে হওয়া সহযোগিতা সংক্রান্ত মউটি সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়। এই মউ-এর ফলে তথ্য বিনিময় করা হবে,বিশেষজ্ঞদের বৈঠক ও সম্মেলনের আয়োজন,কারিগরি সংক্রান্ত সফর এবং যৌথ সহযোগিতায় বিভিন্ন প্রকল্প রূপায়ণ হবে। এই মউটি স্বাক্ষরিত হয়েছিল ২০১৯-এর এপ্রিলে।
নাগাল্যান্ডের রাজ্যপ্রতিষ্ঠা দিবসে প্রধানমন্ত্রীর অভিনন্দন

নাগাল্যান্ডের রাজ্যপ্রতিষ্ঠা দিবস উপলক্ষে ওই রাজ্যের অধিবাসীদের শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : ‘ নাগাল্যান্ডবাসীকে রাজ্য প্রতিষ্ঠা দিবসে শুভেচ্ছা জানাই। নৈসর্গিক সৌন্দর্যএবং বুদ্ধিদীপ্ত নাগরিকদের জন্য এই রাজ্যের খ্যাতি সুবিদিত। এখানকার অধিবাসীরারাজ্যকে উন্নয়নের এক নতুন উচ্চতায় পৌঁছে দিতে পারে। ’
কেন্দ্রীয় সরকারের সচিবদের সঙ্গে বৈঠক করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ নতুন দিল্লিতে লোককল্যাণ মার্গে সমস্ত কেন্দ্রীয় সরকারের সব সচিবদের সঙ্গে বৈঠক করেন। বৈঠকে উপস্থিত ছিলেন – কেন্দ্রীয় মন্ত্রী শ্রী রাজনাথ সিং, শ্রী অমিত শাহ্‌, শ্রীমতী নির্মলা সীতারমন এবং ডঃ জিতেন্দ্র সিং। ক্যাবিনেট সচিব শ্রী পি কে সিনহা বৈঠকে জানান যে, বিগত সরকারের সময়কালে প্রধানমন্ত্রী কিভাবে সরাসরি নির্দেশক এবং সহ-সচিবদের সঙ্গে যোগাযোগ রেখে চলতেন। ক্যাবিনেট সচিব সমস্ত সচিবদের সামনে দুটি গুরুত্বপূর্ণ দায়িত্বের কথা তুলে ধরেন। তিনি বলেন, আগামী পাঁচ বছরে প্রত্যেক মন্ত্রককে একটি করে পরিকল্পনা তৈরি করতে হবে, যা লক্ষ্য পূরণ ও মাইলফলক সৃষ্টি করতে পারে। প্রত্যেক মন্ত্রককে এমন কার্যকরি সিদ্ধান্ত নিতে হবে, যা ১০০ দিনের মধ্যেই অনুমোদিত হয়। বৈঠকে বিভিন্ন দপ্তরের সচিবরা প্রশাসনিক কার্যকরি সিদ্ধান্ত গ্রহণ, কৃষি, গ্রামোন্নয়ন, পঞ্চায়েতি রাজ, তথ্য প্রযুক্তি ক্ষেত্র, শিক্ষা, স্বাস্থ্য, বাণিজ্য, আর্থিক অগ্রগতি, দক্ষতা উন্নয়ন প্রভৃতি ক্ষেত্রে তাঁদের চিন্তভাবনা ও মতামত বিনিময় করেন। অনুষ্ঠানে প্রধানমন্ত্রী স্মরণ করেন যে, ২০১৪ সালের জুন মাসে প্রথমবার প্রত্যেক সচিবদের সঙ্গে বৈঠক করেছিলেন। তিনি বলেন, সমস্ত আধিকারিকদের কঠিন পরিশ্রম এবং গত পাঁচ বছরে সরকারের নেওয়া কর্মসূচিগুলির বাস্তব রূপ দেওয়ার ফলেই সম্প্রতি সাধারণ নির্বাচনে বিপুল সাফল্য এসেছে। প্রধানমন্ত্রী বলেন, এবারের নির্বাচনে সাধারণ মানুষ প্রত্যেক দিনের অভিজ্ঞতা ও বিশ্বাস থেকেই তাঁদের পক্ষে মতপ্রকাশ করেছেন। তিনি বলেন, আগামী পাঁচ বছরে জনগণের জন্যই পরিকল্পনা করা দরকার এবং সেটিকেই প্রধান্য দেওয়া হচ্ছে। সাধারণ মানুষের বহু প্রত্যাশা রয়েছে। সেই প্রত্যাশাগুলি বাস্তব রূপ দিয়ে জীবনযাত্রার মানোন্নয়ন করা প্রয়োজন। ভৌগোলিক দিক থেকে বিভিন্ন জায়গায় বিভিন্ন মানুষ বসবাস করলেও একতাই হ’ল তাঁদের লক্ষ্য। প্রত্যেকটি কেন্দ্রীয় সরকারি দপ্তর এবং প্রত্যেক রাজ্যের প্রত্যেক জেলায় আগামী দিনে ভারতে ৫ ট্রিলিয়ন অর্থনীতি গঠন করতে গুরুত্বপূর্ণ ভূমিকা নেবে বলেও তিনি জানান। প্রধানমন্ত্রী ‘মেক ইন ইন্ডিয়া’র গুরুত্বের কথা তুলে ধরেন এবং আগামী দিনেও এটিকে এগিয়ে নিয়ে যাওয়ার কথাও বলেন। তিনি বলেন, ভারত ‘সহজে ব্যবসার নীতি’তে অনেকটাই এগিয়েছে এবং এর বড় সাফল্য এসেছে ছোট ব্যবসা ও শিল্পোদ্যোগ ক্ষেত্রে। জল, মৎস্যচাষ ও পশুপালনের ক্ষেত্রে সরকার বিশেষ গুরুত্ব দিচ্ছে বলেও জানান তিনি। প্রধানমন্ত্রী বৈঠকে বলেন, সচিবদের একটি নির্দিষ্ট লক্ষ্য থাকে, যা দেশকে এগিয়ে নিয়ে যেতে ও আরও বেশি শক্তিশালী করতে সাহায্য করে। সচিবদের এই টিম নিয়ে প্রধানমন্ত্রী গর্ব প্রকাশ করে প্রযুক্তির মাধ্যমে প্রত্যেক দপ্তরের মানোন্নয় ঘটানোর আহ্বান জানান। প্রধানমন্ত্রী বলেন, স্বাধীনতার ৭৫ বছর পূর্তিতে প্রত্যেক দপ্তরকে কার্যকরি ভূমিকা নেওয়া প্রয়োজন। দেশের উন্নয়ন ও সাধারণ মানুষের প্রত্যাশা পূরণের লক্ষ্যে শেষ প্রান্ত পর্যন্ত প্রশাসনকে কাজ করার নির্দেশ দেন প্রধানমন্ত্রী শ্রী নরেন্দ্র মোদী। …
উপহার হিসেবে পাওয়া প্রধানমন্ত্রীর স্মারক সংগ্রহগুলি নিলামে সংগ্রহের জন্য দেশবাসীর উৎসাহ-উদ্দীপনায় আনন্দ প্রকাশ প্রধানমন্ত্রীর

নয়াদিল্লি, ২৮ সেপ্টেম্বর, ২০২২ উপহার হিসেবে পাওয়া প্রধানমন্ত্রীর স্মারক সামগ্রী নিলামে সংগ্রহ করার জন্য যে উৎসাহ-উদ্দীপনা লক্ষ্য করা গেছে তাতে আনন্দ প্রকাশ করেছেন প্রধানমন্ত্রী শ্রী নরেন্দ্র মোদী। তিনি সকল দেশবাসীকে বিশেষত, তরুণ প্রজন্মকে আহ্বান জানিয়েছেন নিলামের এই উপহার সামগ্রীগুলি পরিদর্শন ও সংগ্রহের জন্য। তিনি বলেছেন, এই উপহার সামগ্রী সংগ্রহ করে তাঁরা তাঁদের পরিবার-পরিজন ও বন্ধুদের হাতে উপহার হিসেবে তুলে দিতে পারেন। এক ট্যুইট বার্তায় এই প্রসঙ্গে প্রধানমন্ত্রী বলেছেন : “গত কয়েকদিন ধরে প্রধানমন্ত্রীর স্মারক উপহারগুলি সংগ্রহের জন্য যে উৎসাহ-উদ্দীপনা দেখা যাচ্ছে তাতে আমি আনন্দিত। বেশ কয়েক বছর যাবৎ বই থেকে শুরু করে শিল্পসামগ্রী এবং কাপ, সেরামিক্স ও পেতলের তৈরি সামগ্রী সহ আমার উপহারের তালিকায় রয়েছে এক বিশাল সংগ্রহ। এ সমস্ত কিছুই এখন নিলামে বিক্রি করা হচ্ছে। (pmmementos.gov.in/#/) প্রধানমন্ত্রী স্মারক উপহারগুলি বিক্রি করে যে অর্থ সংগৃহীত হবে তা ‘নমামি গঙ্গে’ কর্মসূচি রূপায়ণে ব্যয় করা হবে। আমি আপনাদের সকলকে, বিশেষত তরুণ প্রজন্মকে আহ্বান জানাব, নিলামের এই উপহার সামগ্রী পরিদর্শন ও সংগ্রহ করে তা তাঁদের বন্ধুবান্ধব ও পরিবার-পরিজনের হাতে উপহার হিসেবে তুলে দেওয়ার জন্য।”
চতুর্থ পর্যায়ে দিল্লি মেট্রোর তিনটি গুরুত্বপূর্ণ করিডরে অর্থ বরাদ্দের সংশোধনে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চতুর্থ পর্যায়ে দিল্লি মেট্রোর তিনটি গুরুত্বপূর্ণ করিডর গড়ে তোলার জন্য অর্থ বরাদ্দের সংশোধনে অনুমোদন মিলেছে। এই তিনটি গুরুত্বপূর্ণ করিডর হল- এরোসিটি থেকে তুঘলকাবাদ, আরকে আশ্রম থেকে জনকপুরি (পশ্চিম) এবং মুকুন্দপুর থেকে মৌজপুর। এই করিডর গড়ে তোলার জন্য জমি অধিগ্রহণ ক্ষেত্রে কেন্দ্রীয় সরকার এবং দিল্লির জাতীয় রাজধানী এলাকার সরকার ৫০:৫০ অনুপাতে অর্থ দেবে। এই প্রকল্প খাতে খরচ ধরা হয়েছে ২৪ হাজার ৯৪৮.৬৫ কোটি টাকা। এরমধ্যে কেন্দ্রীয় সরকার চলতি ৪ হাজার ১৫৪.২০ কোটি টাকা থেকে বাড়িয়ে ৪ হাজার ৬৪৩.৬৩৮ কোটি টাকা বরাদ্দ করেছে। এছাড়াও, এই প্রকল্পের জন্য বিভিন্ন দ্বিপাক্ষিক ও বহুপাক্ষিক সংস্হা থেকে ঋণ ১১ হাজার ৪৬২.৬০ কোটি টাকা থেকে বাড়িয়ে ১২ হাজার ৯৩০.৯১৪ কোটি টাকা করা হয়েছে। ২০১৯-এর মার্চ মাসে কেন্দ্রীয় সরকার চতুর্থ পর্যায়ে দিল্লি মেট্রো প্রকল্পের অনুমোদন দিয়েছিল। এই প্রকল্প শেষ করতে অর্থ বরাদ্দ ধরা হয়েছিল ২৪ হাজার ৯৪৮.৬৫ কোটি টাকা। /
উচ্চশিক্ষা প্রতিষ্ঠানগুলির পরিকাঠামোর প্রসারে বিশেষ লগ্নি সংস্থাগঠনের প্রস্তাব  :  অনুমোদন কেন্দ্রীয় মন্ত্রিসভার

দেশের অগ্রণী শিক্ষা প্রতিষ্ঠানগুলিতে উচ্চমানের পরিকাঠামো গড়ে তুলতেউচ্চশিক্ষা সংক্রান্ত এক লগ্নি সংস্থা গঠনের প্রস্তাবে সম্মতি দিল কেন্দ্রীয়মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার বৈঠকে আলোচনা ও মতবিনিময়ের পর এই প্রস্তাবটিতে অনুমোদন দানেরসিদ্ধান্ত গৃহীত হয়। এই লগ্নি সংস্থা গড়ে তুলতে কেন্দ্রীয় মানবসম্পদ বিকাশ মন্ত্রকচুক্তিবদ্ধ হবে একটি বিশেষ বিনিয়োগ সংস্থার সঙ্গে। এজন্য অনুমোদিত মূলধনের পরিমাণ২ হাজার কোটি টাকার মধ্যে সীমাবদ্ধ রাখার প্রস্তাব করা হয়েছে। সরকারিঅংশীদারিত্বের সীমা হবে ১ হাজার কোটি টাকা। একটি রাষ্ট্রায়ত্ত ব্যাঙ্ক কিংবাসরকারি নিয়ন্ত্রণাধীন অর্থ লগ্নি সংস্থার আওতায় এই নতুন সংস্থাটিকে গড়ে তোলা হবে।উচ্চতর শিক্ষা প্রতিষ্ঠানগুলির গবেষণাগার সহ অন্যান্য পরিকাঠামো প্রকল্পের জন্যপ্রস্তাবিত সংস্থাটি ঋণ সহায়তা দেবে ১০ বছরের জন্য। গৃহীত ঋণের অধিকাংশই মেটানোহবে সংশ্লিষ্ট শিক্ষা প্রতিষ্ঠানের নিজস্ব আয় ও উপার্জন থেকে। নিয়মিতভাবেপরিকল্পনা সহায়তা যোগানোর মাধ্যমে ঋণের সুদ পরিশোধের দায়িত্ব থাকবে সরকারের। কেন্দ্রীয় সহায়তাপ্রাপ্ত সবক ’ টি উচ্চশিক্ষা প্রতিষ্ঠান এই লগ্নি সংস্থার সদস্যহওয়ার সুযোগ পাবে। এজন্য সংশ্লিষ্ট শিক্ষা প্রতিষ্ঠানগুলিকে তাদের নিজস্ব আয়ের বেশকিছুটা ঐ লগ্নি সংস্থার কাছে জমা রাখতে হবে ১০ বছরের মেয়াদে। প্রতিটি শিক্ষাপ্রতিষ্ঠান তার পরিকাঠামোগত সুযোগ-সুবিধার প্রসারে সর্বোচ্চ কতটা ঋণ লাভের সুযোগগ্রহণ করতে পারবে তা স্থির করা সিদ্ধান্ত নেবে প্রস্তাবিত লগ্নি সংস্থাটি।
থাইল্যান্ডের প্রধানমন্ত্রীর সঙ্গে প্রধানমন্ত্রী নরেন্দ্র মোদী সাক্ষাৎ

প্রধানমন্ত্রী শ্রী নরেন্দ্র মোদী তেশরা নভেম্বর ৩৫তম আশিয়ান শীর্ষ সম্মেলন, চর্তুদশ পূর্ব এশিয়া শিখর সম্মেলন ও ষোড়শ ভারত-আশিয়ান শিখর সম্মেলনের ফাঁকে থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চ্যায়ের সঙ্গে সাক্ষাৎ করেন। এই বৈঠকে উভয় নেতা দ্বিপাক্ষিক সম্পর্কের অগ্রগতির পর্যালোচনা করেন। নিয়মিত উচ্চপর্যায়ের বৈঠক এবং সমস্ত স্তরের মধ্যে আলাপ-আলোচনার মাধ্যমে এই সম্পর্ক আরও গতি পাবে বলে তাঁরা মনে করেন। প্রতিরক্ষা ও নিরাপত্তা ক্ষেত্রে বর্দ্ধিত সহযোগিতার ওপর গুরুত্ব আরোপ করে প্রতিরক্ষাশিল্প ক্ষেত্রে সহযোগিতার মাধ্যমে নতুন নতুন সুযোগের সন্ধান করার ব্যাপারে উভয়পক্ষই সহমত পোষন করে। গত বছরে দ্বিপাক্ষিক বাণিজ্য ২০ শতাংশ বৃদ্ধি পাওয়ায় তাঁরা সন্তোষ ব্যক্ত করেছেন। ব্যবসা-বাণিজ্য ও বিনিয়োগ বাড়াতে বাণিজ্যিক আধিকারিকদের বিভিন্ন ক্ষেত্রে দায়িত্ব অর্পণের বিষয়ে দুই নেতা সিদ্ধান্ত গ্রহণ করেছেন। বাস্তবিক ও ডিজিটাল সংযোগ ব্যবস্হা সহ নানা ক্ষেত্রে যোগাযোগ বৃদ্ধির লক্ষ্যে দুই প্রধানমন্ত্রী নানা বিষয় নিয়ে আলোচনা করেছেন। দুই দেশের মধ্যে বিমান চলাচল বৃদ্ধির বিষয়টিকে তাঁরা স্বাগত জানিয়েছেন। ব্যাঙ্কক-গুয়াহাটি সরাসরি বিমান পরিষেবা ও থাইল্যান্ডের রানোঙ্গ বন্দর এবং ভারতের কলকাতা, চেন্নাই ও বিশাখাপত্তনম বন্দরের মধ্যে যোগাযোগ সহযোগিতার লক্ষ্যে চুক্তি চূড়ান্ত করার বিষয়েও তাঁরা সন্তোষ প্রকাশ করেন। উভয় নেতা পারস্পরিক স্বার্থ সংশ্লিষ্ট আঞ্চলিক ও বহুস্তরীয় বিভিন্ন বিষয় নিয়ে মতবিনিময় করেন। আশিয়ান সংক্রান্ত বৈঠকে তাঁকে আমন্ত্রণ জানানোয় প্রধানমন্ত্রী শ্রী নরেন্দ্র মোদী থাইল্যান্ডের প্রধানমন্ত্রীকে ধন্যবাদ জানান। তিনি আশিয়ান গোষ্ঠীর নেতৃত্ব দানের জন্য প্রায়ুত চ্যান-ও-চ্যা কে অভিনন্দন জানান। ভারত-আশিয়ান কৌশলগত অংশীদারিত্বে সমন্বায়ক হিসাবে থাইল্যান্ডের ভূমিকার তিনি প্রশংসা করেন। তিনি মনে করেন, এরফলে এই সম্পর্ক আরও দৃঢ় হয়েছে। ভারত ও থাইল্যান্ড-সামুদ্রিক প্রতিবেশী দুটি দেশের মধ্যে ঐতিহাসিক এবং সাংস্কৃতিক যোগাযোগ রয়েছে। বর্তমান পরিস্হিতিতে ভারতের অ্যাক্ট ইস্ট নীতি থাইল্যান্ডের লুক ওয়েস্ট নীতির পরিপূরক। যার ফলে দুদেশের মধ্যে সম্পর্ক আরও নিবিড় হয়েছে।
ভারতের আর্থিক অভিযোগ অনুসন্ধানকারী ইউনিটের সঙ্গে তথ্য আদান-প্রদানের জন্য সংশ্লিষ্ট বিদেশি ইউনিটগুলির মধ্যে সংশোধিত আদর্শ সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে ভারতের আর্থিক অভিযোগ অনুসন্ধানকারী ইউনিটের (এফআইইউ) সঙ্গে তথ্য আদান-প্রদানের জন্য বিদেশি আর্থিক অভিযোগ অনুসন্ধানকারী ইউনিটগুলির মধ্যে সংশোধিত আদর্শ সমঝোতাপত্র স্বাক্ষরের বিষয়টি অনুমোদিত হয়েছে। এগমন্ট গ্রুপ সেক্রেটারিয়েটের ২০১৪-র সংশোধিত মডেল সমঝোতাপত্রের ওপর ভিত্তি করেই সংশোধিত এই সমঝোতাপত্রটির খসড়া রচিত হয়েছে। উল্লেখ করা যেতে পারে, বিদেশি আর্থিক অভিযোগ অনুসন্ধানকারী ইউনিটগুলির সঙ্গে তথ্য আদান-প্রদানের জন্য সমঝোতাপত্র স্বাক্ষর করা আবশ্যক ছিল।
নির্বাচন পরিচালনা ও প্রশাসনিক ক্ষেত্রে সহযোগিতার ক্ষেত্রে ভারত ও মালদ্বীপের নির্বাচন কমিশনের মধ্যে মউ স্বাক্ষরের প্রস্তাবে মন্ত্রিসভার সায়

ধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে নির্বাচন পরিচালনা ও প্রশাসনিক ক্ষেত্রে মালদ্বীপের নির্বাচন কমিশনের সঙ্গে সহযোগিতার লক্ষ্যে ভারতের নির্বাচন কমিশনের পক্ষ থেকে সমঝোতাপত্র স্বাক্ষরের প্রস্তাব অনুমোদিত হয়েছে। এই সমঝোতাপত্র স্বাক্ষরিত হলে নির্বাচনের প্রস্তুতি তথা কারিগরি উন্নয়নের ক্ষেত্রে উভয় পক্ষের মধ্যে জ্ঞান ও অভিজ্ঞতা বিনিময় সহজ হবে। এছাড়া, নির্বাচন প্রক্রিয়ার সঙ্গে যুক্ত ব্যক্তিদের প্রশিক্ষণ, দক্ষতা বৃদ্ধি, প্রাতিষ্ঠানিক সহযোগিতা মজবুত করার পাশাপাশি, নির্বাচন সংক্রান্ত বিভিন্ন তথ্য আদান-প্রদান ও নিয়মিত আলাপ-আলোচনার মতো বিষয়গুলিতে উভয় পক্ষের মধ্যে সহযোগিতা আরও বাড়বে। প্রস্তাবিত এই সমঝোতাপত্র দ্বিপাক্ষিক সহযোগিতা বৃদ্ধির পাশাপাশি, মালদ্বীপের নির্বাচন কমিশনের দক্ষতা তথা কারিগরি ক্ষেত্রেরবিকাশ ঘটাতে সাহায্য করবে।
হৃদয়নাথ মঙ্গেশকরের ধন্যবাদ ট্যুইট গ্রহণ করেছেন প্রধানমন্ত্রী

প্রধানমন্ত্রী শ্রী নরেন্দ্র মোদী অযোধ্যায় লতা মঙ্গেশকর চওক উদ্বোধন করায় প্রয়াত শিল্পীর ভাই হৃদয়নাথ মঙ্গেশকরের ধন্যবাদ জানিয়ে করা ট্যুইটটি গ্রহণ করেছেন। প্রধানমন্ত্রী লতা দিদিকে ভগবান শ্রীরামের একনিষ্ঠ ভক্ত বলে উল্লেখ করেন। তিনি বলেন, অযোধ্যার মতো পবিত্র শহরেই তাঁর নামে চওক থাকা যথাযথ। হৃদয়নাথ মঙ্গেশকরের ট্যুইটটিকে উদ্ধৃত করে প্রধানমন্ত্রী ট্যুইটে বলেন, “লতা দিদি ছিলেন ভগবান শ্রীরামের একনিষ্ঠ ভক্ত। অযোধ্যার মতো পবিত্র শহরে তাঁর নামে একটি চওক করা যথাযথ পদক্ষেপ”।
ভারত ও ও মার্কিন যুক্তরাষ্ট্রের মধ্যে ভূ-বিজ্ঞান ক্ষেত্রে বৈজ্ঞানিক ও প্রযুক্তিগত সহযোগিতার লক্ষ্যে স্বাক্ষরিত সমঝোতাপত্রে  কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠক অনুষ্ঠিত হয়। এই বৈঠকে ভারত ও মার্কিন যুক্তরাষ্ট্রের মধ্যে ভূ-বিজ্ঞান ক্ষেত্রে বৈজ্ঞানিক ও প্রযুক্তিগত সহযোগিতার লক্ষ্যে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়। উল্লেখ করা যেতে পারে, দুই দেশের মধ্যে গত ১ নভেম্বর এই সমঝোতাপত্র স্বাক্ষরিত হয়েছিল। এই সমঝোতার ফলে দুই দেশের সংশ্লিষ্ট ক্ষেত্রের প্রতিষ্ঠানগুলির মধ্যে বিশেষজ্ঞ বিনিময়ের পাশাপাশি বিজ্ঞান ক্ষেত্রে সর্বাধুনিক প্রযুক্তির প্রয়োগ সহজ হয়ে উঠবে। সমঝোতা অনুযায়ী, যে সমস্ত ক্ষেত্রকে সহযোগিতার জন্য চিহ্নিত করা হয়েছে তার মধ্যে রয়েছে –বাস্তুতন্ত্র; জলবায়ু পরিবর্তন এবং ভূমির ব্যবহারে বদল; শক্তি; খনিজ; পরিবেশ; প্রাকৃতিক বিপর্যয়, ঝুঁকি এবং স্বাভাবিক প্রাকৃতিক পরিবেশ ফিরিয়ে আনা নিয়ে মূল্যায়ন; জলসম্পদ প্রভৃতি। দুই দেশের মধ্যে বিভিন্ন ক্ষেত্রে চালু কর্মসূচিগুলির সঙ্গে সঙ্গতি বজায় রেখেই স্বাক্ষরিত এই সমঝোতাপত্রের বিষয়গুলি রূপায়িত হবে।
কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখতে সংবিধানের ৩৪০ নম্বর ধারা অনুযায়ী গঠিত কমিশনের কার্যকালের মেয়াদ বৃদ্ধিতে মন্ত্রিসভার সায়

ধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখতে সংবিধানের ৩৪০ নম্বর ধারা অনুযায়ী গঠিত কমিশনের কার্যকালের মেয়াদ ২০১৯ – এর ৩১শে জুলাই থেকে আরও ছয় মাস বাড়িয়ে ২০২০’র ৩১শে জানুয়ারি পর্যন্ত করার প্রস্তাব অনুমোদিত হয়েছে। কমিশনের কার্যকালের এই মেয়াদ বৃদ্ধির সিদ্ধান্তের ফলে অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি নিয়ে সংশ্লিষ্ট বিভিন্ন পক্ষের সঙ্গে আলাপ-আলোচনার সুযোগ যেমন মিলবে, তেমনই এক সুসংবদ্ধ রিপোর্ট জমা দেওয়ার ক্ষেত্রেও পর্যাপ্ত সময় পাওয়া যাবে।
প্রধানমন্ত্রী শ্রী নরেন্দ্র মোদী এবং মার্কিন রাষ্ট্রপতি জোসেফ আর. বাইডেনের মধ্যে ভার্চুয়াল আলাপচারিতা

প্রধানমন্ত্রী শ্রী নরেন্দ্র মোদী ১১ই এপ্রিল ২০২২ তারিখে মার্কিন রাষ্ট্রপতি জোসেফ আর. বাইডেনের সঙ্গে ভার্চুয়াল বৈঠক করবেন। দুই নেতার মধ্যে দ্বিপাক্ষিক সহযোগিতা, দক্ষিণ এশিয়ার সাম্প্রতিক ঘটনাবলী, ভারত-প্রশান্ত মহাসাগরীয় অঞ্চলের পরিস্থিতি এবং পারস্পরিক স্বার্থসংশ্লিষ্ট বিভিন্ন আন্তর্জাতিক বিষয় নিয়ে কথা হবে। দ্বিপাক্ষিক সার্বিক কৌশলগত অংশীদারিত্বকে শক্তিশালী করার লক্ষ্যে দুই দেশ একে অপরের সঙ্গে নিয়মিত উচ্চ পর্যায়ের যে সংযোগ বজায় রাখে, এই ভার্চুয়াল বৈঠক সেই প্রক্রিয়াকে আরও গতি দেবে। দুই শীর্ষ নেতার ভার্চুয়াল বৈঠকের পর চতুর্থ ভারত-মার্কিন ২+২ মন্ত্রী পর্যায়ের বার্তালাপ আয়োজিত হবে। ভারতের পক্ষে এই বার্তালাপের নেতৃত্ব দেবেন প্রতিরক্ষা মন্ত্রী শ্রী রাজনাথ সিং এবং বিদেশমন্ত্রী ডঃ এস জয়শঙ্কর। মার্কিন যুক্তরাষ্ট্রের পক্ষে প্রতিনিধিত্ব করবেন প্রতিরক্ষা সচিব লয়েড অস্টিন এবং বিদেশ সচিব অ্যান্টনি ব্লিঙ্কেন।
প্রধানমন্ত্রী নৈনিতালে গাড়ি ভেসে জীবনহানির ঘটনায় দুঃখপ্রকাশ করেছেন

নয়াদিল্লী, ৮ জুলাই, ২০২২ প্রধানমন্ত্রী শ্রী নরেন্দ্র মোদী উত্তরাখন্ডের নৈনিতালে গাড়ি ভেসে জীবনহানির ঘটনায় দুঃখপ্রকাশ করেছেন। প্রধানমন্ত্রীর দপ্তর থেকে ট্যুইটে জানানো হয়েছে: “নৈনিতাল জেলায় একটি গাড়ি ভেসে যাওয়ার ঘটনায় আমি মর্মাহত। দুঃখের এই সময়ে শোকাহত পরিবার-পরিজনকে জানাই সমবেদনা। যাঁরা আটকে রয়েছেন তাঁদের সহায়তার জন্য উদ্ধার কাজ চলছে : প্রধানমন্ত্রী।”
বাস দুর্ঘটনায় অমরনাথ যাত্রীদের মৃত্যু সংবাদে মর্মাহত প্রধানমন্ত্রী

জম্মু ওকাশ্মীরে বাস দুর্ঘটনায় অমরনাথ যাত্রীদের প্রাণহানির সংবাদে শোক ও দুঃখ প্রকাশকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “জম্মু ওকাশ্মীরে এক বাস দুর্ঘটনায় অমরনাথ যাত্রীদের জীবনহানির সংবাদে আমি বিশেষভাবেমর্মাহত। নিহতদের পরিবার-পরিজনদের ব্যথা ও উদ্বেগের শরিক আমি নিজেও। জম্মু ওকাশ্মীরের ওই বাস দুর্ঘটনায় যাঁরা আহত হয়েছেন তাঁরা দ্রুত সুস্থ হয়ে উঠুন এইপ্রার্থনা জানাই।” দুর্ঘটনায়নিহতদের নিকটাত্মীয়কে ২ লক্ষ টাকা এবং গুরুতর আহতদের ৫০ হাজার টাকা করে অনুদানদেওয়ার কথা ঘোষণা করেছেন প্রধানমন্ত্রী। / .
পরেরবার আপনি যখন পোষ্য হিসেবে কুকুর প্রতিপালন করবেন তখন বাড়িতে ভারতীয় প্রজাতির পোষ্যই  নিয়ে আসার বিষয়ে চিন্তাভাবনা করবেন, ‘মন কি বাত’-এ বললেন প্রধানমন্ত্রী

প্রধানমন্ত্রী শ্রী নরেন্দ্র মোদী জাতির উদ্দেশে তাঁর সর্বশেষ ‘মন কি বাত’ অনুষ্ঠানে ভারতীয় সেনাবাহিনীর ‘সোফি’ এবং ‘বিদা’ নামে দুটি কুকুরের কথা উল্লেখ করেন। সেনাবাহিনীর এই কুকুর দুটিকে সেনাপ্রধান কমেন্ডেশন কার্ড দিয়ে সম্মানিত ও পুরস্কৃত করেছেন। প্রধানমন্ত্রী বলেন, সেনাবাহিনী ও নিরাপত্তা বাহিনীগুলির কাছে এ ধরনের অনেক সাহসী কুকুর রয়েছে যারা একাধিক ভয়ঙ্কর বোমা বিস্ফোরণ এবং জঙ্গি আক্রমণের ষড়যন্ত্র ভেস্তে দিয়ে গুরুত্বপূর্ণ ভূমিকা পালন করেছে। তিনি এমন আরও কয়েকটি উদাহরণ দেন যেখানে স্নিফার বা তদন্তকারী কুকুরেরা গোলা-বারুদ ও আইইডি খুঁজে দিতে সাহায্য করেছে। এমনকি, বিদ পুলিশবাহিনী তাদের সহকর্মী কুকুর ‘রকি’কে চোখের জলে যথাযথ মর্যাদায় শেষ শ্রদ্ধা জানিয়েছে। উল্লেখ করা যেতে পারে, তদন্তে সাহায্যকারী বিদ পুলিশের কুকুর ‘রকি’ ৩০০-টিরও বেশি তদন্তের সমাধানে পুলিশকে সাহায্য করেছে। ভারতীয় প্রজাতির কুকুর সম্পর্কে আলোচনায় প্রধানমন্ত্রী বলেন, দেশীয় প্রজাতির কুকুরের প্রতিপালনে খরচ কম এবং এই প্রজাতির কুকুরগুলি সহজেই ভারতীয় পরিবেশ ও পারিপার্শ্বিক অবস্থার সঙ্গে খাপ খাইয়ে নিতে পারে। তিনি আরও বলেন, দেশের নিরাপত্তা সংস্থাগুলি ভারতীয় প্রজাতির কুকুরকে তাদের স্কোয়াডে অন্তর্ভুক্ত করছে। ভারতীয় কৃষি-বিজ্ঞান গবেষণা পরিষদ ইতিমধ্যেই ভারতীয় প্রজাতির কুকুর নিয়ে গবেষণামূলক কাজকর্ম শুরু করেছে। প্রতিষ্ঠানটির পক্ষ থেকে কুকুরদের নিয়ে এ ধরনের গবেষণার উদ্দেশ্য হল, ভারতীয় প্রজাতির কুকুরকে আরও বেশি দক্ষ ও কার্যকর করে তোলার উপায় খুঁজে বের করা। প্রধানমন্ত্রী শ্রোতাদের যাঁরা পোষ্য হিসেবে কুকুর প্রতিপালনের পরিকল্পনা করছেন তাঁদের, ভারতীয় প্রজাতির একটি কুকুর সংগ্রহ করে তার প্রতিপালনের আহ্বান জানান।